<classify> Meneja wa Diamond Platnumz Hamisi Taletale Babu Tale amesema Diamond kama mambo yakiendeshwa kwa kufuata weledi, basi msanii huyo angepaswa kuwa na daktari wake mwenyewe kwani anafanya mambo mengi kwa wakati mmoja. Akizungumza wakati akifanyiwa mahojiano katika kipindi cha Block 89 kinachoruka kupitia Wasafi FM, Babu Tale amesema kuwa, Diamond anafanya mambo mengi sana ikiwemo kujipangia namna ya kuvaa, jinsi ya kutengeneza video za nyimbo zake na kufanya show nyingi kwa mudda mfupi. Diamond anaandaa nguo yake ya kuvaa mwenyewe, anajistyle mwenyewe, video zake anatoa maelekezo mweyewe, ukiangalia humu ndani studioni kila rangi amepanga mwenyewe. Kwa hiyo ni mtu ambaye anafanya vitu vingi, kama ingekuwa kwenye nchi zilizoendelea huko, Diamond anahitaji dokta wa peke yake. Ametolea mfano kwenye moja ya video fupi zilizosambaa sana mtandaoni hivi karibuni mtandaoni, ambayo imeibua shutuma kali dhidi ya Diamond ikimwonesha kama anashtuka wakati akifanyiwa mahojiano na Bongo 5, Babu Tale ameweka wazi kuwa alikuwa akimwambia azingatie muda kwani alikuwa anakaribia kupanda jukwaani wakati wa Tamasha la Wasafi Festival mkoani Tabora. Nilikuwa namwambia amalize haraka mahojiano wakati huo akiangalia jukwaani namna Rayvanny anavyotimua vumbi. Kwa hiyo alikuwa akiangalia shoo huku akijibu swali. Kiliichokuwa kikimchanganya sio lile swali bali ni show, amesema.Babu na Tale na kuongeza kuwa hiyo inaonesha kwamba namna gani msanii huyo anafanya kazi kupitiliza. Hii ndiyo posti iliyoandikwa na Mange Kimambi baada ya kuona video hiyo fupi: Something is wrong na huyu kijana, sijui kama kuna mtu mwingine amenote. Kama yuko paranoid hivi, anastuka Yani kama kuna voices anazisikia inside his head. I think anatumia drugs. I think. Na ndo maana lately anaonekana kama kachakaa sana. Yani sura imechoka, hana Nuru. . . Na hii sio video ya kwanza nimeona Diamond yuko hivi. Mwanzoni nilikuwa najiambia labda ni macho yangu. Embu toeni sauti kwenye hii video alafu muiangalie tena ndo mtaona vizuri. Something is very very very wrong na huyu kijana. . . mama_dangote Acha kupigania mume, unapoteza mtoto huku. Huyo mume mwenyewe unae kwa ajili ya huyu. Tafadhali anza kumchunguza Diamond kwa ukaribu sana, yani mfatilie kwa ukaribu mnooo, anatumia madawa ya kulevya huyu, si bure. Muwahi before its too late... Haya yalikuwa ni mano ya watu mbalimbali kuhusu posti hiyo ya Mange Kimambi  <topic>: BURUDANI 